قازاقیستان دؤولت خیدمتی و فساد/یولسوزلوقلا مباریزه آژانسی باشقانی علی شپئک‌بایئو، قازاقیستانین ان چوخ یولسوزلوق ائدیلن اؤلکه‌لر لیسته‌سین‌دن چیخدیغینی سؤیله‌دی.
شپئک‌بایئو، اولوسال گیریشیمچیلر اوتاغینین دستگی ایله تشکیل اولونان ۲.جی یولسوزلوغا قارشی مباریزه فورومون‌دا ائتدیگی چیخیشین‌دا، پرزیدنت نورسلطان نطربایئوین خالقا سسلنیشین‌ده قید ائتدیگی کیمی گیریشیمچیلیک قانونلارینین، دؤولتین ایجازه و کنترل ایشلولرینین یاخشیلاشدیریلدیغینی، ایش گؤرمه سیستمینین ساده‌لشدیریلدیگینی بیلدیردی.
ایلک دفعه گیریشیمچیلیک قانونون قبول ائدیلمه‌سینه و گیریشیمچی حاقلارینی قوروما انستیتوسونون یارادیلدیغینا دقت چکن شپئک‌بایئو،
"آنجاق ایش دونیاسینی ائتکین قوروما و ساوونما سیستمینین قورولماسی اوچون قارشی‌لیق‌لی ایش بیرلیگی لازیم‌دیر. بو ایستیقامت‌ده دؤولت ایله ایش دونیاسینی بیرلش‌دیر‌ن اولوسال گیریشیمچیلر اوتاغی آچار رولو اویناییر" دئیه دانیشدی.
ایشپئکبایئو،
"۸۰۰دن چوخ یولسوزلوق ریسکی معین ائدیلدی. بونلارین حل اولونماسی ایله باغلی دؤولت قوروملارینا تکلیفلر تقدیم اولوندو و اؤنملی بیر قیسمی یئرینه یئتیریلدی. اولوسلارآراسی شفاف‌لیق درنگینین بیر هفته اول درج ائتدیگی یولسوزلوغو آلقیلاما اندئکسینین نتیجه‌لری تاثیرلی چالیشمالارین ثبوتودور. بو سیرالامایا گؤره، قازاقیستان، ۳۱ خال آلدی و ان چوخ یولسوزلوق ائدیلن اؤلکه‌لر کاتگوریسین‌دن چیخدی" دئدی.
